《赵松雪画苕溪清远图》
元代·张昱

吴兴元是水晶宫，楼阁溪山罨画中。酒舫载过寒食节，舞衫吹画鲤鱼风。

当时乐事谁能见，此日王孙自不同。亭下鸥波如有感，行云犹在玉尊空。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。